CELEX: 62020TN0095
Language: fi
Date: 2020-02-19 00:00:00
Title: Asia T-95/20: Kanne 19.2.2020 – Kazembe Musonda v. neuvosto

20.4.2020   
            
            
               FI
            
            
               Euroopan unionin virallinen lehti
            
            
               C 129/7
            
         
      Kanne 19.2.2020 – Kazembe Musonda v. neuvosto
      (Asia T-95/20)
      (2020/C 129/07)
      Oikeudenkäyntikieli: ranska
      
         Asianosaiset
      
      
         Kantaja: Jean-Claude Kazembe Musonda (Lubumbashi, Kongon demokraattinen tasavalta) (edustajat: asianajajat T. Bontinck, P. De Wolf ja A. Guillerme)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 9.12.2019 annetun neuvoston päätöksen (YUTP) 2019/2109 siltä osin kuin siinä pysytetään kantaja päätöksen 2010/788/YUTP liitteessä II olevassa 9 kohdassa
               
            
                  —
               
               
                  kumoamaan 9.12.2019 annetun neuvoston täytäntöönpanoasetuksen (EU) 2019/2101 siltä osin kuin siinä pysytetään kantaja asetuksen (EY) N:o 1183/2005 liitteessä I a olevassa 9 kohdassa
               
            
                  —
               
               
                  toteamaan päätöksen 2010/788/YUTP 3 artiklan 2 kohdan b alakohdan ja asetuksen (EY) 1183/2005/EY 2 b artiklan 1 kohdan b alakohdan säännökset lainvastaisiksi
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka koskee puolustautumisoikeuksien loukkaamista, mukaan lukien toimenpiteiden oikeuttamisen ja tehokkaan oikeussuojan takaamisen mahdollistavan perusteluvelvollisuuden noudattamatta jättäminen, sekä kuulluksi tulemista koskevan oikeuden loukkaamista.
               
            
                  2)
               
               
                  Toinen kanneperuste, joka koskee ilmeistä arviointivirhettä siltä osin kuin kyse on kantajan osallistumisesta Kongon demokraattisessa tasavallassa tekoihin, jotka ovat vakavia ihmisoikeusloukkauksia.
               
            
                  3)
               
               
                  Kolmas kanneperuste, jonka mukaan on loukattu oikeutta yksityisyyteen, syyttömyysolettamaa ja suhteellisuusperiaatetta.
               
            
                  4)
               
               
                  Neljäs kanneperuste, jonka mukaan Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta 20.12.2010 annetun neuvoston päätöksen 2010/788/YUTP (EUVL 2010, L 336, s. 30) 3 artiklan 2 kohdan b alakohdan ja tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18.7.2005 annetun neuvoston asetuksen (EY) N:o 1183/2005 (EUVL 2005, L 193, s. 1) 2 b artiklan 1 kohdan b alakohdan säännöksiä ei voida soveltaa. Tältä osin kantaja väittää, että mainituissa artikloissa määritetyn kaltaisella oikeudellisella kriteerillä, jonka perusteella hänen nimensä on merkitty kyseessä oleviin luetteloihin, loukataan unionin toimien ennakoitavuuden periaatetta ja suhteellisuusperiaatetta siltä osin kuin sillä annetaan neuvostolle mielivaltainen ja harkinnanvarainen arviointivalta.